RESOLUCIÓN do 27 de febreiro de 2013, da Secretaría Xeral de Medio Rural e Montes, pola que se publican as resolucións de desestimación das solicitudes nos expedientes de axudas instruídos ao abeiro da Orde do 17 de xuño de 2011, pola que establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011 (Diario Oficial de Galicia número 123, do 28 de xuño), por esgotarse a dispoñibilidade orzamentaria.
Consellería do Medio Rural e do Mar — III. Outras disposicións — 12/03/2013

A Orde do 17 de xuño de 2011 establece as bases reguladoras das axudas, en concorrencia competitiva, para o fomento da primeira forestación de terras non agrícolas, ao abeiro do artigo 45 do Regulamento (CE) nº 1698/2005, do Consello, do 20 de setembro, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader) encadrada na medida 223 do Programa de desenvolvemento rural (PDR) de Galicia para a etapa 2007-2013.
De acordo co artigo 12 da Orde do 17 de xuño de 2011 pola que establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011, todas as resolucións serán notificadas de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no artigo 59.6º.b) da indicada lei, a notificación realizarase mediante a publicación no
Diario Oficial de Galicia
, no taboleiro de anuncios e na páxina web da Consellería do Medio Rural e do Mar. Nesta publicación especificarase a data da convocatoria, o beneficiario, a cantidade concedida e a finalidade da subvención outorgada, así como a indicación das causas da desestimación, e expresarán, ademais, os recursos que contra a resolución procedan, o órgano administrativo ou xudicial ante o que deben presentarse e o prazo para interpoñelos.
Por outra banda, mediante a Orde da Consellería do Medio Rural e do Mar do 30 de marzo de 2012 (DOG núm. 70, do 12 de abril), delegouse no secretario xeral de Medio Rural e Montes a competencia para desestimar as solicitudes de axuda.
De acordo co exposto, o día 26 de febreiro de 2013, o secretario xeral de Medio Rural e Montes da Consellería do Medio Rural e do Mar ditou a seguinte resolución de desestimación das solicitudes das axudas presentadas polos interesados, ao abeiro da Orde do 17 de xuño de 2011 pola que establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011.
Por todo o anterior, resolvo darlle publicidade á dita resolución do secretario xeral de Medio Rural e Montes da Consellería do Medio Rural e do Mar do día 26 de febreiro de 2013.
Antecedentes:
1. En xaneiro de 2012, os servizos provinciais de Montes propuxéronlle á Dirección Xeral de Montes a aprobación das solicitudes presentadas que cumprían todos os requisitos da Orde do 17 de xuño de 2011 pola que establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011 (DOG núm. 123, do 28 de xuño).
2. O día 24 de abril de 2012, a Subdirección Xeral de Recursos Forestais procedeu a valorar as solicitudes de axuda segundo os criterios de prioridade establecidos no artigo 7 da Orde do 17 de xuño de 2011, de fomento da primeira forestación de terras non agrícolas, e emitiu un informe onde se reflicten os criterios de priorización e as solicitudes que, de acordo coa clasificación realizada atendendo a estes criterios, cubrían a dispoñibilidade orzamentaria.
3. A conselleira do Medio Rural e do Mar resolveu sobre a aprobación das axudas solicitadas, en réxime de concorrencia competitiva, e resultan non aprobadas por falta de dispoñibilidade orzamentaria as solicitudes de axuda indicadas no anexo.
Consideracións legais e técnicas:
1. O procedemento para ditar esta resolución é o establecido nos artigos 20 e seguintes da Lei 9/2007, do 13 de xuño, de subvencións de Galicia.
2. O artigo 12 da Orde do 17 de xuño de 2011 pola que establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011, fai referencia á tramitación das solicitudes presentadas.
3. O artigo 7 da dita orde indica a porcentaxe de dispoñibilidade orzamentaria segundo o tipo de beneficiario e orde de prioridade que se debe seguir segundo a prelación que existe. O artigo 16 da Orde do 17 de xuño de 2011 indica cal é o orzamento dispoñible, as aplicacións orzamentarias a que se carga e, no seu parágrafo final que, en todo caso, as concesións se limitarán ás dispoñibilidades orzamentarias.
Segundo o disposto no artigo 7 da Lei 9/2007, do 13 de xuño, de subvencións de Galicia, e conforme as competencias atribuídas á Consellería do Medio Rural e do Mar polo Decreto 46/2012, do 19 de xaneiro, o órgano competente para conceder subvencións é a Consellería do Medio Rural e do Mar; esta competencia delégase no secretario xeral de Medio Rural e Montes a través da Orde do 30 de marzo de 2012 (DOG núm. 70, do 12 de abril), polo cal
Desestimar as solicitudes de axuda indicadas no anexo que cumpren todos os requisitos da orde de axudas pero, na fase de priorización dos expedientes, non acadan a suficiente puntuación para poder proceder á súa aprobación por esgotarse a dispoñibilidade orzamentaria.
As ditas resolucións poñen fin á vía administrativa e contra elas poderán interpoñerse os seguintes recursos, sen prexuízo de que os interesados poidan exercer calquera outro que consideren procedente:
a) Recurso potestativo de reposición ante a conselleira do Medio Rural e do Mar, no prazo dun mes contado a partir do día seguinte ao da publicación desta resolución no DOG, segundo o establecido nos artigos 116 e 117 da Lei 30/1992, do 26 de novembro.
b) Recurso contencioso-administrativo perante o órgano xurisdicional competente no prazo de dous meses contados a partir do día seguinte ao da publicación desta resolución no DOG, consonte o disposto no artigo 46 da Lei 29/1998, do 13 de xullo, reguladora da xurisdición contencioso-administrativa.
O que se notifica para os efectos oportunos.
Santiago de Compostela, 27 de febreiro de 2013